b"\n_START_ARTICLE_\nManuel Dolcet Carmen\n_START_SECTION_\nBiografia\n_START_PARAGRAPH_\nLlicenciat en Medicina per la Universitat de Barcelona en 1899. Es doctor\xc3\xa0 a Madrid en 1907 amb la tesi La Extirpaci\xc3\xb3n del saco lagrimal en las dacriocistitis._NEWLINE_En 1900 treball\xc3\xa0 com a escultor anat\xc3\xb2mic a la Facultat de Medicina i fou Inspector Municipal de Sanitat, per\xc3\xb2 ho deix\xc3\xa0 per especialitzar-se en oftalmologia. Des de 1906 exerc\xc3\xad la seva feina a la Casa de la Caritat de Barcelona i fou membre de la Real Academia de Medicina y Cirug\xc3\xada. Particip\xc3\xa0 en el I Congr\xc3\xa9s Nacional de Medicina de Madrid el 1919 i en el 6\xc3\xa8 Congr\xc3\xa9s de Metges i Bi\xc3\xb2legs de Llengua Catalana celebrat a Barcelona el 1930. Tamb\xc3\xa9 fou ponent a l'Ateneu Enciclop\xc3\xa8dic Popular. En 1919 va rebre el grau de comanador amb placa de l'Orde d'Isabel la Cat\xc3\xb2lica._NEWLINE_Pol\xc3\xadticament, era membre del Partit Republic\xc3\xa0 Democr\xc3\xa0tic Federal, amb el que fou elegit diputat per la prov\xc3\xadncia de Barcelona a les eleccions generals espanyoles de 1931. A les Corts Espanyoles es va integrar en el grup parlamentari d'ERC i no es va presentar a la reelecci\xc3\xb3 el 1933._NEWLINE_Despr\xc3\xa9s de la guerra civil espanyola fou depurat pel Tribunal de Responsabilitats Pol\xc3\xadtiques i hagu\xc3\xa9 d'exercir la medicina en privat."